ચીજવસ્તુઓ કે સેવાની ખરીદીમાં ડોકાતું ગ્રાહક ખરીદી વર્તન અનેક પરિબળો ઉપર આધારિત હોય છે- જેવાં કે ગ્રાહકની જાતિ, તેની ઉંમર, તેની આવક, તેના શિક્ષણનું સ્તર, તેની જીવનશૈલી, તેનું વ્યક્તિત્વ, તેને અન્ય તરફથી પ્રાપ્ત થતી અભિપ્રેરણા, તેની નવું નવું શીખવાની જિજ્ઞાસા, તેનો વ્યક્તિગત ખ્યાલ, તેના પોતાનાં કૌટુંબિક પરિબળો, સામાજિક ધારાધોરણો ઈત્યાદિ; એ પૈકી પરિબળોમાં વધુ એક પરિબળ છે – તે જે સભ્યતા કે સંસ્કૃતિમાં જન્મે છે જેમાં તેનો ઉછેર થાય છે, તેનો પણ તેના ખરીદી વર્તન ઉપર નોંધપાત્ર પ્રભાવ હોય છે.